Diari Oficial de la Generalitat Valenciana


Sumari del DOGV 1232, del 29-01-1990 (1990/816419)

RESOLUCIÓ de 28 de desembre de 1989, de la Direcció General de Treball, per la qual s'estableixen els preus dels serveis oferits per les Residències de Lleure de la Comunitat Valenciana adscrites a aquesta Direcció General per l'exercici 1990.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1232

Data del DOGV
:   29-01-1990

Secció del DOGV
:   ALTRES DISPOSICIONS

Número del document
:   1990/816419


Data del document
:   28-12-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 28 de desembre de la Direcció General de Treball per la qual s'estableixen els preus dels serveis oferits per les residències de lleure de la Comunitat Valenciana adcrites a aquesta Direcció General per a l'exercici 1990.  
Per Reial Decret de 29 de desembre de 1982 (BOE 21 de març de 1983) es traspassen a la Comunitat Valenciana les funcions i serveis de l?Estat en matèria de Lleure, i per Reial Decret de 28 de desembre de 1983 es realitza la valoració definitiva del cost efectiu dels serveis i l'ampliació de mitjans pressupostaris adscrits als serveis traspassats en l?esmentada matèria.  
Per raó de la normativa abans esmentada, la Comunitat Valenciana té competències plenes en les funcions de l?extingit Institut Social de Lleure, procedents de l?Obra Sindical d'educació i descans.  
La Direcció General de Treball té al seu càrrec la gestió de les Residències de Lleure situades en l?àmbit territorial de la Comunitat Valenciana, per aquests motius,  
Resol: Incrementar els preus dels serveis oferits en 5% respecte dels que regien en l?exercici 1989, per a establir aquest increment s'ha pres el percentatge d'increment de les despeses corrents, atés l'augment dels preus, fixat en els Pressupostos Generals de l?Estat.  
Els preus dels estatges quedaran fixats en les quanties següents per temporada:  
Temporada baixa/mitja  
1.435 PTA Persona/dia en habitació de dos o més llits.  
2.058 PTA Persona/dia en habitació individual.  
Temporada alta  
1.872 PTA Persona/dia en habitació de dos o més llits. 2.620 PTA Persona/dia en habitació individual.  
El preu dels serveis de menjades a no residents no experimentarà cap variació pel que fa a l?exercici 1989, i quedarà establert en les quanties següents:  
Abonament setmanal 7.176 PTA  
Abonament diari 1.196 PTA  
Desdejuni 104 PTA  
Sopar 468 PTA  
Dinar 624 PTA  
Especificacions: Els xiquets entre 2 i 12 anys, ambdós inclusive, tindran un descompte del 50% sobre l'import dels estatges, sempre que s'allotgen en la mateixa habitació que els responsables.  
Els nens de dos anys, que no utilitzen els serveis de menjador o dormen en bressols instal·lats en l'habitació dels seus responsables, estan exempts de pagament.  
Les persones majors de 60 anys gaudiran d'un descompte del 10% sobre l'import dels estatges durant la temporada baixa/mitja.  
A les peticions d'estatges en grups integrats per adults o majors de 12 anys, que passen de 25 places per a la mateixa Residència i data, se'ls efectuarà un descompte del 10% sobre el cost dels estatges durant la temporada baixa/mitja.  
A efectes del descompte establert en el paràgraf anterior es consideren com a grup integrat als estatges adjudicats pels sindicats en virtut del conveni de col·laboració subscrit amb la Conselleria de Treball i Seguretat Social, per a la gestió de les Residències.  
Els descomptes especificats abans es consideren incompatibles entre si.  
Els preus fixats no inclouen les consumicions als bars, ni els serveis d'animació en què participen voluntàriament els residents.  
S'estableix que el no gaudir d'algun servei programat no genera dret a reducció del preu de l?estatge.  
A tots els preus se'ls aplicarà el recàrrec corresponent d'IVA.  
València, 28 de desembre de 1989.   
El Director General de Treball:   
Eduard Montesinos i Chilet.